CELEX: C2001/074A/01
Language: fi
Date: 2001-03-07 00:00:00
Title: Avointa virkaa koskeva ilmoitus – CJ 01/01 – Käännöspalvelun johtaja

7.3.2001          FI                         Euroopan yhteisöjen virallinen lehti                                   C 74 A/1
                                                               III
                                                          (Tiedotteita)
                     EUROOPAN YHTEISÖJEN TUOMIOISTUIN
                                  AVOINTA VIRKAA KOSKEVA ILMOITUS – CJ 01/01
                                                      (2001/C 74 A/01)
         Euroopan yhteisöjen tuomioistuimessa Luxemburgissa avautuu piakkoin käännöspalvelun johtajan (ura-
         alue A 2) virka. Virka täytetään Euroopan yhteisöjen virkamiehiin sovellettavien henkilöstösääntöjen
         29 artiklan 2 kohdan mukaisesti.
         TOIMENKUVA
         Käännöspalveluun rekrytoidaan parhaillaan runsaasti uutta henkilöstöä, ja tämä kehitys jatkunee.
         Käännöspalvelussa työskentelevien juristi-lingvistien lukumäärä (noin 300, minkä lisäksi muuta henkilös-
         töä noin 150) on viimeisen seitsemän vuoden aikana lisääntynyt noin 70 prosentilla. Euroopan unionin
         laajentumisen myötä heidän lukumääränsä kasvaa edelleen. Käännöspalvelun johtajan on siis kyettävä
         johtamaan suurta ja nopeasti kasvavaa kokonaisuutta. Häneltä vaaditaan hyvää organisointikykyä ja
         kykyä kehittää käännöspalvelun toimintoja, sillä unionin laajentumisen vuoksi käännöspalvelua joudutaan
         organisoimaan uudelleen, johon johtajan on esitettävä suunnitelmansa. Johtajalta vaaditaan myös hyviä
         ihmissuhdetaitoja ja henkilöstön motivointikykyä, kykyä koordinoida käännöspalvelun 11 käännösosas-
         ton päällikön toimintoja ja kykyä toimia tehokkaassa yhteistyössä toimielimen muiden johtajien kanssa.
         Johtajan on erityisesti keskityttävä käännöspalvelun nykyisen korkean tuottavuuden ylläpitämiseen ja
         jopa nostamiseen, koska käännöspalvelun kasvavan työmäärän aiheuttamaan haasteeseen ei voida vastata
         pelkästään henkilöstömäärän lisäämisellä. Organisaation kehittämiseen ja uuden teknologian yleiseen
         käyttöönottamiseen on kiinnitettävä erityistä huomiota. Siksi käännöspalvelun johtajan on oltava
         kiinnostunut tietotekniikasta ja hänen on hallittava kaikki yhteisöjen tuomioistuimen käytössä olevat
         tietotekniset välineet. Hänen on lisäksi kyettävä jatkuvasti parantamaan ja yhtenäistämään käännöspalve-
         lun työskentelytapoja.
         Käännöspalvelun uudelleenorganisoinnissa ja modernisoinnissa on jatkuvasti otettava huomioon se, että
         käännöspalvelun on parhaalla mahdollisella tavalla tuettava toimielimen lainkäyttötehtävää ja säilytettävä
         käännösten korkea laatu. Johtajan on sen vuoksi tunnettava erittäin hyvin oikeudellisten tekstien
         kääntämiseen liittyvät ongelmat ja kyettävä toiminnassaan ottamaan huomioon yhteisöjen tuomioistui-
         men toiminta ja toimintatavat.
         Toimintaympäristö huomioon ottaen johtajalla on oltava oikeustieteellinen ylempi korkeakoulututkinto.
         Hänellä on oltava yhden Euroopan yhteisön virallisen kielen täydellinen taito, toisen virallisen kielen
         erittäin hyvä taito ja kolmannen virallisen kielen tyydyttävä taito. Virkatehtävien hoitaminen vaatii hyvää
         ranskan kielen taitoa.
 ---pagebreak--- C 74 A/2           FI                        Euroopan yhteisöjen virallinen lehti                                7.3.2001
         HAKEMUSASIAKIRJOJEN JÄTTÄMINEN
         Yhteisöjen tuomioistuimen kirjaajalle osoitetut hakemusasiakirjat on toimitettava viimeistään 6. huhti-
         kuuta 2001 osoitteella Cour de Justice, plateau de Kirchberg, L-2925 Luxembourg. Hakemusasiakirjoihin
         on liitettävä yksityiskohtainen ansioluettelo sekä tarvittavat todistusjäljennökset. Hakemukseen on myös
         liitettävä enintään viiden sivun mittainen kirjoitus, jossa hakija esittelee näkemyksensä tehtävän
         hoitamisesta ja jossa hakija perustelee, miksi hänellä on tehtävän hoitamiseen vaaditut edellytykset.